Úrad vlády  SR	Na rokovanie vlády SR
Sekcia hospodárskej politiky	dňa  17.7. 2002
	k číslu: 5304/2002
	k bodu: 30

S t a n o v i s k o

k Návrhu na uzavretie Dohody medzi vládou Slovenskej republiky a vládou 
Bieloruskej republiky o likvidácii dlhu Bieloruskej republiky voči 
Slovenskej republike
______________________________________________________________________

	I.

Materiál predkladajú minister financií SR a minister zahraničných vecí SR ako iniciatívny. Obsahuje návrh uznesenia, predkladaciu správu, návrh Dohody, vyhodnotenie pripomienkového konania, návrh komuniké.

Zámerom je vytvoriť právny rámec pre komplexné vysporiadanie pohľadávky Slovenskej republiky voči Bieloruskej republike v sume 895.205,56 USD. 

		II.

Poradný orgán ministra financií SR pre riešenie finančných otázok vyplývajúcich z medzivládnych úverových, clearingových, barterových a iných dohôd predložený návrh prerokoval a schválil bez pripomienok.  

		III. 

Predmetná pohľadávka vznikla na základe dodávok tovarov v rokoch 1991 – 1992 uskutočnených v súlade s Dohodou medzi vládou BSSR a vládou ČSFR z 26.4.1991 a medzivládnou  Platobnou dohodou z 8.10.1991. 

Navrhovaný postup, ktorý reflektuje požiadavku Ministerstva vnútra SR a je v súlade s odporúčaniami Poradného orgánu ministra financií SR pre riešenie finančných otázok vyplývajúcich z medzivládnych úverových, clearingových, barterových a iných dohôd, predstavuje vysporiadanie pohľadávky formou  financovania opravy a modernizácie lietadla letky Ministerstva vnútra SR typ JAK-40 v štátnom podniku Minské letecké opravovne.

Návrh Dohody je predkladaný v súlade s právnym poriadkom Slovenskej republiky. Nakoľko Dohoda je uzatváraná ako vládna zmluva, k jej uzatvoreniu sa nevyžaduje súhlas Národnej rady SR. 

K predloženému návrhu nemáme pripomienky a odporúčame vláde, aby s uzavretím Dohody súhlasila.

Bratislava 16.7. 2002